Diari Oficial de la Generalitat Valenciana


Sumari del DOGV 9558, del 21-03-2023 (2023/2692)

RESOLUCIÓ de 7 de març de 2023, de la Conselleria d'Hisenda i Model Econòmic, per la qual s'autoritza generar crèdit en el pressupost de la Conselleria d'Educació, Cultura i Esport, en el capítol 1 dels programes 422.20, Ensenyament Primari i 422.30, Ensenyament Secundari, per ingressos finalistes del Ministeri d'Educació i Formació Professional, per import de 4.375.442 euros (expedients 09.001/23-020 i 09.002/23-021 conjunta).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9558

Data del DOGV
:   21-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2692


Data del document
:   07-03-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de març de 2023, de la Conselleria d'Hisenda i Model Econòmic, per la qual s'autoritza generar crèdit en el pressupost de la Conselleria d'Educació, Cultura i Esport, en el capítol 1 dels programes 422.20, Ensenyament Primari i 422.30, Ensenyament Secundari, per ingressos finalistes del Ministeri d'Educació i Formació Professional, per import de 4.375.442 euros (expedients 09.001/23-020 i 09.002/23-021 conjunta). [2023/2692]  
  
  
Per l'Acord de 2 de novembre de 2022, de la Conferència Sectorial d'Educació, s'aprova la proposta de distribució territorial i els criteris de repartiment dels crèdits gestionats per les comunitats autònomes destinats al Programa de benestar emocional en l'àmbit educatiu, corresponent a la Comunitat Valenciana un import de 546.359 euros, amb un període d'execució des de l'1 de setembre de 2022 fins al 31 d'agost de 2023. Al mateix temps, en aquest acord de la Conferència Sectorial d'Educació també s'aprova la proposta de distribució territorial i criteris destinats al Programa d'educació inclusiva en l'àmbit educatiu la finalitat del qual és incrementar la provisió i optimitzar l'organització de recursos especialitzats que atenguen la diversitat de l'alumnat, impulsar la detecció i intervenció precoces i potenciar el paper central de les famílies en les etapes inicials del procés educatiu, destinat a centres sostinguts amb fons públics que escolaritzen alumnat de l'etapa d'Educació Infantil i dels dos primers cicles d'Educació Primària, corresponent a la Comunitat Valenciana un import de 3.829.083 euros, amb el mateix període d'execució des de l'1 de setembre de 2022 fins al 31 d'agost de 2023.  
  
Per no haver-se previst aquest import en el pressupost inicial per a aquest exercici, per part de la Conselleria d'Educació, Cultura i Esport es proposa generar crèdit en el capítol 1 del programa 422.20, Ensenyament primari, per un import de 3.892.083 euros i en el programa 422.30, Ensenyament secundari, per import de 483.359 euros.  
A aquest efecte, i en virtut del que es disposa en l'article 50 de la Llei 1/2015 d'hisenda pública, sector públic instrumental i subvencions i els articles 21 i 24 de la Llei 9/2022 de pressupostos de la Generalitat per a l'exercici 2023 aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.01 Transferències corrents de l'Administració de l'Estat. Àrea d'Educació i Investigació per import de 4.375.442 euros.  
  
Segon  
S'autoritza un augment de crèdit en les aplicacions i pels imports que a continuació es detallen:  
  
Aplicació Import  
80.32.04.079.68.9 3.892.083,00  
01.41.44.921.12.1 483.359,00  
Total increments 4.375.442,00  
  
  
Tercer  
A conseqüència de l'import generat, es modifiquen en l'FP3 del programa 422.20, Ensenyament primari i 422.30, Ensenyament secundari, les dades relatives a l'aplicació d'ingressos 401.01 que queden establides en els termes següents:  
  
- Programa 422.20 Ensenyament Primari  
  
Codi ingrés Origen / Destinació del finançament Cap. Línia/ projecte Import  
401.01 D'EDUCACIÓ I INVESTIGACIÓ     7.666.303,00  
  Programa llibres de text i materials didàctics (Banc de llibres) 2 NA 3.774.220,00  
  Programa d'educació inclusiva en l'àmbit educatiu 1 NA 3.829.083,00  
 Programa de cooperació territorial de benestar emocional 1 NA 63.000,00  
  
  
  
- Programa 422.30 Ensenyament Secundari  
  
Codi ingrés Origen / Destinació del finançament Cap. Línia/ projecte Import  
401.01 D'EDUCACIÓ I INVESTIGACIÓ     5.071.319,00  
  Programes de cooperació territorial. Formació Professional Dual 1 NA 813.740,00  
  Programa llibres de text i materials didàctics (Banc de llibres) 2 NA 3.774.220,00  
 Programa de cooperació territorial de benestar emocional 1 NA 483.359,00  
  
  
València, 7 de març de 2023.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.